Jerome Polin

Bhângsa:Tokoh ḍâri Jakarta
Bhângsa:Kabhâbbhârân 1998
**Jerome Polin Sijabat** (Bhâbbhâr 2 Mèi 1998) iyâ arèya orèng YouTuber, selebriti internèt, bân pongghâbâ kabhângsaan Inḍonèsia. Jerome èkennal salastarèna amolaè kanal YouTube sè èberri’ nyama Nihongo Mantappu sè mâgi kaodien pribadina mènangka  mahasiswa Inḍonèsia neng  Jeppang. Jerome aghâbây  kontèn vlog cara ajhâr bhâsa Jeppang, matematika, bân kasaarènna salama bâḍâ neng Jeppang. Jerome akuliah neng Universitas Wasèda, Shinjuku, Tokyo, Jeppang, program studi matematika terrapân. Samangkèn nèka, dibi’na ajabat mènangka CEO Mantappu Corp bân abhâreng kakakna, Jehian Panangian Sijabat, andhi’ bisnis kedai ènoman tèh sè anyama Menantèa.

## Carèta oḍi'
Jerome bhâbbhâr neng Jakarta tangghâl 2 Mèi 1998. dhibi’na iyâ arèya potra kaduwâ’ ḍâri pasangan Marojahan Sintong Sijabat bân Chrissie Rahmeinsa. abana Jerome iyâ arèya sorang pandèta sè samangkèn nèka alayani neng Grèja Kristen Inḍonèsia  Darmo Satellit Sorbhâjâ, samantara èbuna iyâ arèya sorang èbu roma tangghâ. Jerome bhâbbhâr semma’ kalabân  karusuân sè bâḍâ neng  Jakarta taon 1998. Ka  taon 2001, bhâlâ Jerome ngallè ka Kotta Malang, Jhâbâ Tèmor, kakdimmah bhâkto gânèka Jerome asakola neng sakolaan kalompok amaèn bân  na’kana’ neng Sakolah Taman Harapan, Malang. Sampè’ taon 2004, bhâlâ Jerome ngallè ka Kotta Sorbhâjâ. Saampona ngallè ka  Sorbhâjâ, Jerome bi’ trètanna Jehian Panangian Sijabat panèka asakola neng sakolaan  ḍâsar  bân  sakola menengah pertama neng Sakola Intan Permata Hati, Sorbhâjâ, ollè bèasiswa. Ka taon 2013, Jerome alanjuttaghi ka jenjang sakola menengah attas neng SMA Negeri 5 Sorbhâjâ.

nalèkana bâḍâ neng kellas 2 SD, Jerome andhi’ pangaterro kaangghuy akuliah neng loar negri. Saampona lolos SMA, pangaterro kaangghuy akuliah neng loar negri kasebbhut ngalami kendala karna orèng toana andhi’ kabâtessân èkonomi, saèngghâ Jerome ngoddi ngala’ program bèasiswa. Awwâllâ, Jerome noro’ ujian slèksi program bèasiswa ka Universitas Tèknologi Nanyang Singapura neng Jakarta. Dubulân salastarèna tès, Jerome ènyataaghi lolos slèksi namong coma nagollè saparona bèasiswa.

Karna jumlah bèasiswa sè bhâkal ètarèma ta’ possa’, Jerome mabhâttal ngala’ bèasiswa ka Singapura. Jehian nyarannaghi sopajhâ dhibi’na noro’ program bèasiswa ḍâri sèttong perusahaan asal Jeppang, iyâ arèya Mitsui–Bussan, sè bisa aberri’ bèasiswa possa’. Jerome pas noro’ ujiân slèksi kasebbhut bân ènyataaghi lolos kaangghuy ngaollè bèasiswa ḍâri program Mitsui–Bussan Scholarship bân akuliah neng Universitas Waseda, Shinjuku, Tokyo, Jeppang. Dhibi’na ollè ḍukungan bèasiswa sabânnya’ ¥ 150.000 otabâ Rp 18.900.000 pânbulân.

Tangghâl  26 Maret 2022, Jerome lolos ḍâri kuliana neng Universitas Wasèda salastrèna alaksanaaghi wisuda bân ollè gellar *Bachelor of Engineering* otabâ sarjana teknik.

## Kajâ
Bulân Julè 2015, Jerome sareng Jehian, aghâbây akun resmi Line sè asifat akademik nyamana 'Math Q&A'. salastrèna ollè ḍukungan sè bhâgus ḍâri brempan pihak, mereka motossaghi kaangghuy mukkak akun resmi anyar, bân amuat matèri ḍâri mata pelajârân laèn, salaèn matematika.

Jerome amolaè kanal YouTube sè anyama Nihongo Mantappu bulân Dèsèmber 2017 abhâreng kancana asal Manado, Kevin Sendouw. Ka awwâllâ, Jerome bân Kevin abâghi kontèn vidèo sè abahas pelajârân bhâsa Jeppang. Kevin ahèrra mutussaghi kaloar ḍâri Nihongo Mantappu taon salanjuttâ bân èghântè kalabân Waseda Boys sè anggotaaghi Ryoma Otsuka, Tomohiro Yamashita bân Yusuke Sakazaki. Kanal panèka ngaollè Silver Play Button taon 2018, Gold Play Button taon 2019 dan Diamond Play Button tangghâl 4 Januari 2023. Salaèn ngembangaghi kanal YouTube, bulân April 2021, Jerome sareng Jehian mukkak jejaring bisnis tèh buah sè èberri’ nyama Menantèa.

Sabellum Jerome molaè kanal Nihongo Mantappu, dhibi’na ampon andhi’ kanal YouTube dhibi’ kalabân vidèo ḍâ’aḍâân  sè èrekam neng Dunnya Fantasi, Taman Impian Jaya Ancol, Jakarta Dhâjâ taon 2016. Kanal panèka ngaollè Silver Play Button taon 2021.

Tangghâl  30 Oktober 2022, Jerome sareng YouTuber Nessie Judge arilis lagu berjudul "Stay" sè èyanyiaghi bi’ Nessie kalabân bhâgiyen rap bi’ Jerome dhibi’. Lagu kaebbhut èunggah neng kanal YouTube Nessie Judge. Sajhâk panèka Jerome molaè toron neng  bidang musik.

## Kontrovèrsi
Tangghâl 26 Fèbruari 2023, Jerome sareng mahasiswa Fakultas Kedokteran Universitas Inḍonèsia Ugiadam Farhan Firmansyah bân Ekida Firmansyah angunggah vidèo ajogèt ning TikTok kalabân aghunaaghi atribut dokter, sè Karèr Kontrovèrsi sampè’ dhâddhi viral. Kontèn kasebbhut anuai kontrovèrsi karna èangghâp nyinggung bânnya’ pihak, otamana para tenaga kesehatan. Parmohonan sapora èsampayyaghi lèbât akun Instagram @mantappucorp tangghâl 28 Fèbruari 2023.

## Prèstasi
Maso’ ḍâlem Forbes 30 Under 30 Asia bulân April 2021.

Maso’ ḍâlem Fortune Inḍonèsia 40 Under 40 bulân Fèbruari 2023.

IKAPIAwards 2020 kaangghuy katègori "Rookie of The Years" - Mantappu Jiwa (Inḍonèsia International Book Fair 2020).

## Buku
*Buku Latihan Soal Mantappu Jiwa* (2019), Gramedia Pustaka Utama, .

## Ḍiskografi

### Laghu
“Stay" (bersama Nessie Judge, Oktober 2022).

## Panampilân neng acara tivi
Celleng potè (Trans7, 2019).

Panèka  Talkshow (NET., 2019).

Kick Andy (MetroTV, 2019) Traveling to Japan! - Jerome Polin in Shizuoka (GTV, 2019).

Grand Final Junior MasterChef Inḍonèsia musim katello’ (RCTI, 2022).

Tonight Show Premiere (NET., 2022) Juara Inḍonèsia Ramadan (Indosiar, 2023).

## Iklan bân Brand Ambassador
Mie Sedaap Tasty Beef Yakiniku (2021-2022).

Samsung Galaxy (2022-samangkèn).

Tokopèdia (2022).

Mèntos (2022).

Piattos (2023- samangkèn).

## Sombher